Diari Oficial de la Generalitat Valenciana


Sumari del DOGV 3255, del 02-06-1998 (1998/3797)

Informació pública de la convocatòria per a la provisió de dues places de guàrdia de la policia local.
------------------------------------------------------------------------------------------------------

### Dades del document

Número de DOGV
:   3255

Data del DOGV
:   02-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3797


Data del document
:   20-04-1998

Organisme emissor
:   Ajuntament de Callosa d’en Sarrià

Tipus de document
:   Anunci

Descriptors 

:   * Callosa d'en Sarrià
    * concurs administratiu
    * policia
    * administració local

Informació pública de la convocatòria per a la provisió de dues places de guàrdia de la policia local. [1998/A3797]
  
El Ple de l'Ajuntament de Callosa d'En Sarrià, en la sessió del dia 19 de febrer de 1998, va aprovar l'adhesió a les bases generals de selecció de personal al servei de les entitats locals de la Comunitat Valenciana amb les seues modificacions, publicades en el Diari Oficial de la Generalitat Valenciana número 3.207 de data 20 de març de 1998 i en el Butlletí Oficial de la Província número 70 de data 26 de març de 1998, així com les bases específiques corresponents a les convocatòries de les proves selectives que tot seguit s'indiquen:
  
Bases específiques per a la selecció de dues places de guàrdies de la policia local per mitjà d'oposició lliure i una per mobilitat
  
Primera. Objecte de la convocatòria
  
És objecte d'aquesta convocatòria la provisió de dues places de guàrdia de la policia local de Callosa d'En Sarrià, com a funcionaris de carrera, per mitjà d'oposició lliure i una per mobilitat, classificades en l'escala d'administració especial, subescala serveis especials, classe policia local, grup D dels establits en l'article 25 de la Llei 30/1984, de 2 d'agost. Si no es cobreix per mobilitat la plaça convocada, passarà a ser la convocatòria de tres places de guàrdia de la policia local.
  
1.1 Retribució:
  
Les places convocades estan dotades del sou corresponent al grup D, dues pagues extraordinàries, triennis i totes altres retribucions complementàries que els corresponguen d'acord amb la legislació vigent i acords municipals.
  
1.2 Publicitat de la convocatòria:
  
La convocatòria s'anunciarà en el Butlletí Oficial de la Província i en el Diari Oficial de la Generalitat Valenciana, es farà pública al tauler d'edictes de la corporació, i se n'inserirà un extracte en el Boletín Oficial del Estado.
  
Segona. Condicions dels aspirants
  
Per a prendre part en la realització de les proves selectives, els aspirants hauran de complir els requisits que s'indiquen en les bases genèriques publicades en el Diari Oficial de la Generalitat Valenciana del dia 17 de desembre de 1992, Resolució d'1 de desembre, de la Direcció General d'Administració Local, i els següents:
  
2.1 Condicions generals:
  
a) Ser espanyol.
  
b) Estar en possessió de títol de Gradual Escolar o equivalent o complir les condicions per a obtenir-lo en la data que acabe el termini de presentació d'instàncies.
  
c) No patir cap malaltia ni defecte físic que impedisquen el normal exercici de les funcions pròpies del càrrec.
  
d) Tenir complits els 18 anys, sense passar dels 30.
  
e) Estar en possessió dels permisos de conducció de les classes A-2 i B-2.
  
f) No haver estat separat per mitjà d'expedient disciplinari del servei de l'estat, de les comunitats autònomes o de les entitats locals, ni estar inhabilitat per a l'exercici de funcions públiques.
  
g) Fer com a mínim 1,65 metres els homes i 1,60 metres les dones.
  
2.2 Equivalència de títols:
  
Correspon a l'autoritat acadèmica competent declarar l'equivalència de títols.
  
Tots i cadascun dels requisits hauran de ser posseïts pels aspirants en el moment de presentació d'instàncies i mantinguts durant el període de desenvolupament del procés de selecció.
  
Tercera. Instàncies
  
3.1 Presentació d'instàncies:
  
Les instàncies en què se sol·licite prendre part en l'oposició es dirigiran a l'alcalde president de la corporació i s'hauran de presentar al Registre General d'aquesta, durant el termini de 20 dies naturals, comptat a partir de l'endemà de la publicació de l'extracte de la convocatòria en el Boletín Oficial del Estado.
  
Els opositors hauran de presentar junt amb la instància els documents que acrediten que compleixen les condicions que per a prendre part en aquesta convocatòria s'exigeixen, i que són:
  
a) Còpia autenticada o fotocòpia (acompanyada de l'original per a la compulsa) del títol de Gradual Escolar o equivalent, o certificat de posseir els requisits per l'obtenció.
  
b) Certificat acreditatiu de no patir cap malaltia ni defecte físic que impossibiliten el normal exercici de la funció.
  
c) Còpia compulsada dels permisos de conduir de les classes A-2 i B-2.
  
Les instàncies també podran presentar-se en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.2 Taxes per drets d'examen:
  
En el moment de presentar la sol·licitud, s'hi haurà d'adjuntar el resguard d'haver ingressat la quantitat de 1.000 pessetes en la caixa municipal en concepte de drets d'examen.
  
El no-pagament dels drets d'examen o el fet de no aportar-ne el justificant de l'ingrés, o no especificar-hi a quina prova selectiva correspon, donarà lloc a l'exclusió de l'aspirant, en la resolució per la qual s'aprove la relació d'aspirants admesos i exclosos.
  
Quarta. Admissió d'aspirants
  
Finalitzat el termini reglamentari d'admissió de sol·licituds, l'alcalde president farà pública la llista provisional d'aspirants admesos i exclosos en el Butlletí Oficial de la Província i al tauler d'edictes de la corporació, i concedirà un termini de 10 dies a l'efecte de reclamacions, que seran acceptades o rebutjades en la resolució per la qual s'aprove la llista definitiva, que serà feta publica, així mateix, en la forma indicada. Contra aquest acte podrà interposar-se un recurs contenciós administratiu en el termini de dos mesos davant el Tribunal Superior de Justícia del País Valencià, sense més tràmit que la comunicació prèvia a l'Alcaldia.
  
Cinquena. Tribunal qualificador
  
La seua composició serà predominantment tècnica. Els vocals hauran de posseir una titulació o especialització iguals o superiors a les que s'exigeixen per a l'accés a les places convocades i estarà constituït de la següent forma:
  
5.1 Composició:
  
President: el de la corporació o membre d'aquesta en qui delegue.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració autonómica valenciana.
  
- El cap de la policia local de Callosa d'En Sarrià.
  
Secretari: el de la corporació o funcionari en qui delegue.
  
5.2 Suplents:
  
El tribunal quedarà integrat pels suplents respectius, que, simultàniament amb els titulars, s'hauran de designar per al secretari i vocalies no delegables.
  
5.3 Designació i publicitat:
  
La designació dels membres del tribunal i dels seus assessors es farà pública en el Butlletí Oficial de la Província i al tauler d'edictes de la corporació.
  
La publicació de la seua composició nominativa es farà almenys 15 dies abans del començament de la realització de les proves.
  
5.4 Constitució i actuació:
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5 Assessors tècnics:
  
Quan la natura de les proves ho requerisca podran designar-se assessors especialistes, que col·laboraran amb el tribunal exercint les seues respectives especialitats tècniques.
  
5.6 Abstencions i recusacions:
  
Hauran d'abstenir-se de formar part dels òrgans de selecció de personal:
  
- Els qui en els cinc anys anteriors a la publicació de la convocatòria, hagen realitzat tasques de preparació d'aspirants a proves selectives d'accés a l'administració pública.
  
- Els qui es troben sotmesos a algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma que estableix l'article 21 de l'esmentada llei.
  
5.7 De l'absència del president:
  
Si una vegada constituït el tribunal i iniciada la sessió se n'absenta el president, aquest designarà d'entre els vocals concurrents el que els substituirà durant l'absència, que podrà ser, en primer lloc, un regidor, si n'hi ha, i si no n'hi ha, el vocal amb major jerarquia, antiguitat i edat, per aquest ordre.
  
5.8 Actes:
  
De cada sessió, el secretari n'estendrà una acta, on se faran constar les qualificacions dels exercicis i també les incidències i les votacions que es produïsquen. Les actes numerades i rubricades constituiran l'expedient, que reflectirà el procés selectiu dut a terme.
  
Sisena. Començament i desenvolupament de l'oposició:
  
6.1 Actuació dels aspirants:
  
L'ordre d'actuació dels aspirants, segons el sorteig efectuat el dia 6 d'abril de 1998 en la Comissió de Govern, per als exercicis que no es puguen realitzar conjuntament, s'iniciarà amb aquells aspirants el primer cognom dels quals comence per la lletra P.
  
Els opositors seran convocats per a cada exercici en crida única, excepte en casos fortuïts o de força major, degudament justificats i apreciats lliurement pel tribunal.
  
6.2 Dates d'examen:
  
El dia, hora i local en què hauran de tenir lloc els exercicis es faran públics en el Butlletí Oficial de la Província 15 dies abans del començament.
  
Al final de cada exercici, el tribunal farà saber als opositors el lloc i moment de començament del següent, amb 12 hores, almenys, d'antelació al començament d'aquest si es tracta del mateix exercici, o amb 24 hores si es tracta d'un de nou.
  
Entre l'acabament d'un exercici i el començament del successiu, no transcorrerà un període de temps inferior a 72 hores ni superior a 45 dies.
  
Es podran reduir aquests terminis, estant-hi d'acord el tribunal, si la totalitat dels aspirants que concorren a les proves presten per escrit el consentiment per a fer-ho.
  
Setena. Proves de selecció
  
7.1 Proves de què consta:
  
La selecció dels aspirants es realitzarà en les següents fases: fase d'oposició i fase de formació.
  
A) Fase d'oposició
  
Tots els exercicis són obligatoris, i es qualificaran cadascun d'ells de 0 a 10 punts. Caldrà obtenir, almenys, 5 punts per a superar-los, malgrat que a continuació s'establisca una altra cosa. Els tres primers i les proves prèvies, a més, tindran caràcter eliminatori. Els exercicis selectius corresponents a aquestes proves son:
  
Proves prèvies:
  
1. Proves psicotècniques:
  
Consistiran en la superació d'una prova d'aptitud i personalitat, de conformitat amb allò establit en l'annex II. Aquesta prova es qualificarà d'apte i no apte i tindrà caràcter eliminatori.
  
El barem per al reconeixement psicotècnic, amb expressió dels factors que s'han de mesurar, serà el que consta en l'apartat I, aptituds mentals, apartat II, personalitat, de l'annex III de l'Ordre de 5 de desembre de 1994, de la Conselleria d'Administració Pública, publicada en el Diari Oficial de la Generalitat Valenciana, de 23 de desembre de 1994.
  
Caldrà realitzar una anàlisi global de l'estructura de la personalitat, i en cas de no ajustar-se al perfil establit, si el tècnic i el tribunal ho consideren oportú abans de l'eliminació de l'opositor, aquestes proves s'hauran de contrastar mitjançant una entrevista.
  
El temps màxim el fixarà el tribunal segons la prova a realitzar.
  
2. Els aspirants hauran d'aportar al tribunal un certificat metge on conste si superen o no el reconeixement mèdic preceptiu que figura com a annex a aquesta convocatòria.
  
Aquesta prova es qualificarà com a apte o no apte i tindrà caràcter eliminatori.
  
Primer exercici:
  
Consistirà a superar les proves d'aptitud física que posen de manifest la capacitat per a dur a terme el lloc de treball, el contingut i marques de les quals seran, almenys, les següents:
  
1. Escalada de corda amb presa de peus: homes, 4 metres; dones, 3 metres.
  
2. Salt de longitud amb carrera: homes, 4 metres; dones, 3,80 metres.
  
3. Salt d'altura: homes 1,10 metres; dones, 1 metre.
  
4. Carrera de velocitat en 60 metres: homes, 10 segons; dones, 12 segons.
  
5. Carrera de resistència en 1.000 metres, homes: 4 minuts, dones: 4 minuts i 10 segons.
  
La qualificació d'aquest exercici serà d'apte i no apte i caldrà superar com a mínim quatre de les proves per a ser qualificat d'apte.
  
Segon exercici:
  
Consistirà a desenvolupar per escrit, al llarg d'un temps a determinar, quatre temes elegits per sorteig, un de cadascun dels grups primer a quart, ambdós inclosos, que componen el temari (annex III). Aquests temes seran llegits en sessió pública davant el tribunal, que podrà formular les preguntes o aclariments que sobre aquests jutgen oportunes. Es valoraran la claredat d'idees, la facilitat d'expressió verbal i el coneixement dels temes exposats. Temps màxim: 2 hores.
  
Tercer exercici:
  
Consistirà en l'exposició per escrit d'un tema dels que componen el grup cinqué en un temps a determinar. Es valoraran els coneixements exposats, la claredat en l'exposició, neteja, redacció i ortografia. Aquest exercici podrà substituir-se per un qüestionari de preguntes amb respostes alternatives sobre els temes que componen el programa, amb un mínim de 50 preguntes.
  
La qualificació d'aquest exercici serà de 0 a 10 punts i caldrà obtenir un mínim de 5 punts per a superar-lo.
  
Quart exercici:
  
Consistirà a traduir del valencià al castellà i a l'inrevés un text proposat pel tribunal, que no podrà superar el mig full per una cara a doble espai. Temps màxim: 1 hora.
  
L'exercici es qualificarà de 0 a 2 punts i no tindrà caràcter eliminatori.
  
La qualificació final de la fase d'oposició s'obtindrà sumant les puntuacions obtingudes en l'exercici segon, tercer i quart.
  
B) Fase de formació
  
Els aspirants que hagen superat les anteriors proves i no excedisquen del nombre de places convocades s'incorporaran a l'Institut Valencià de Seguretat Pública, després de la presentació de la documentació exigida en la base novena, per a realitzar un curs d'aptitud de 120 hores de duració, que tindrà caràcter selectiu.
  
Vuitena. Qualificació dels exercicis
  
8.1 Qualificació:
  
Les proves de reconeixement mèdic, psicotècnic i aptitud física es qualificaran d'apte i no apte cadascuna d'elles, sent eliminatòries per a qui no supere cada una d'elles.
  
Les qualificacions de cada exercici s'obtindran sumant les puntuacions atorgades per cada un dels membres que componguen el tribunal, qualificades de 0 a 10 punts, i caldrà obtenir-ne un mínim de 5 en cada exercici.
  
L'exercici de la prova de valencià, que no te caràcter eliminatori, es qualificarà de 0 a 2 punts.
  
8.2 Publicitat:
  
Les qualificacions de cada exercici es faran públiques al tauler d'edictes de la corporació, el mateix dia que s'acorden.
  
8.3 Qualificació definitiva:
  
La qualificació definitiva estarà determinada per la suma de punts assolits en el conjunt de les proves.
  
Novena. Relació d'aprovats, presentació de documents i nomenament
  
9.1 Relació d'aprovats:
  
Acabada la qualificació dels aspirants, el tribunal publicarà la relació d'aprovats per ordre de puntuació, els quals no podran superar el nombre de places convocades, i elevarà l'esmentada relació a la presidència de la corporació perquè, després de la presentació pels interessats de la preceptiva documentació, atorgue els corresponents nomenaments. Al mateix temps, trametrà a l'esmentada autoritat, l'acta de l'última sessió, en la qual hauran de figurar tots els opositors que havent superat totes les proves excedisquen del nombre de places convocades.
  
Deu. Provisió d'una plaça per torn de mobilitat
  
Es realitzarà amb caràcter previ a la valoració dels mèrits un exercici psicotècnic o aptitudinal, de personalitat i de reconeixement mèdic, de conformitat amb els barems fixats en l'Ordre de 5 de desembre de 1994, de la Conselleria d'Administració Pública; i per a les proves de reconeixement mèdic, amb l'Ordre de 22 de desembre de 1997, de la Conselleria de Presidència. Ambdues proves tindran caràcter eliminatori.
  
Fase de concurs: els mèrits al·legats i justificats documentalment es valoraran d'acord amb la baremació establida en l'Ordre de 5 de desembre de 1994 (DOGV de 23.12.94).
  
Requisits:
  
a) Ser funcionari de carrera, integrat en la subescala de serveis especials, policia local, de qualsevol dels municipis del País Valencià, en la categoria de guàrdia de la policia local.
  
b) Haver estat almenys dos anys en el lloc de treball des del que es concursa.
  
c) Que no falten menys de 10 anys per a complir l'edat de jubilació.
  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria.
  
e) No estar suspés ni inhabilitat pe a l'exercici de funcions públiques.
  
f) Estar en possessió dels permisos de conducció A-2 i B-2.
  
Onze. Nomenament i presa de possessió
  
11.1 Nomenament:
  
Una vegada finalitzat el curs selectiu, l'Institut Valencià de Seguretat Pública formularà a la Presidència d'aquesta corporació la proposta de nomenament com a funcionari de carrera a favor dels aspirants que l'hagen superat.
  
Els nomenaments hauran d'efectuar-se en el termini màxim de 15 dies, comptats des de la recepció en l'Ajuntament de la comunicació de l'Institut de referència en què participe el resultat del curs.
  
11.2 Presa de possessió:
  
Els opositors nomenats per l'Alcaldia hauran de prendre'n possessió en el termini de 30 dies hàbils, a comptar des de l'endemà de la notificació del nomenament. Si no en prenen possessió en el termini assenyalat, quedaran en la situació de cessaments.
  
11.3 Jurament:
  
En l'acte de presa de possessió, el funcionari nomenat haurà de prestar jurament o promesa, d'acord amb la fórmula establida en l'article 31.c del Decret Legislatiu de 20 de març de 1991, del Consell de la Generalitat valenciana, i en el Reial Decret 707/1979, de 5 d'abril (BOE de 06.04.79)
  
Dotze. Incidències
  
El tribunal queda facultat per a resoldre els dubtes que s'hi presenten i prendre els acords necessaris per al bon ordre de l'oposició, en tot allò no previst en aquestes bases.
  
Tretze. Facultat de L'alcaldia
  
L'alcalde, degudament facultat per a això, adoptarà les resolucions pertinents respecte a l'admissió d'aspirants, publicació d'anuncis i els altres tràmits que pertoquen.
  
Callosa d'En Sarrià, 20 d'abril de 1998.- L'alcalde: Juan Bautista Seguí Soler.
  
ANNEX I
  
1. Reconeixement mèdic, amb el següent quadre d'exclusió mèdica:
  
a) Obesitat o primesa superior al 25% del pes ideal, calculat segons la fórmula PI= 0,75 (talla en cm ?150) + 50. En aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
b) Ulls i visió:
  
- Agudesa visual sense correcció inferior als dos terços de la visió normal en els dos ulls.
  
- Despreniment de retina.
  
- Estrabisme.
  
- Hemianòpsies.
  
- Discromatòpsies.
  
- Qualsevol altre procés patològic que, a judici del tribunal mèdic, dificulte de manera important l'agudesa visual.
  
c) Oïda i audició:
  
Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
d) Aparell digestiu:
  
Qualsevol procés digestiu que, a judici del tribunal mèdic, dificulte l'exercici del lloc de treball.
  
e) Aparell locomotor:
  
Alteracions de l'aparell locomotor que limiten o dificulten l'exercici del seu treball, o que puguen agreujar-se, a judici del tribunal mèdic, amb la seua realització (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
f) Aparell cardiovascular:
  
Hipertensió arterial de qualsevol causa, que no haurà de sobrepassar les xifres en repòs dels 160 mm/Hg en pressió sistòlica y els 90 mm/Hg en pressió diastòlica; varius o insuficiència venosa perifèrica, així com qualsevol altra patologia o lesió vascular que, a judici del tribunal mèdic, puga limitar l'exercici del lloc de treball
  
A judici del tribunal, es podrà repetir la prova quan hi concórreguen circumstàncies que així ho aconsellen.
  
g) Aparell respiratori:
  
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori, que dificulten el desenvolupament de seu treball.
  
h) Sistema nerviós:
  
Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que dificulten el desenvolupament de la funció.
  
i) Pell i fàneres:
  
Cicatrius que produïsquen limitació funcional i altres processos que dificulten o limiten el desenvolupament de la seua funció.
  
j) Altres processos patològics:
  
Diabetis, malalties transmissibles en activitat, malalties immunològiques sistemàtiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
2. Prova psicotècnica d'aptitud i personalitat, de conformitat amb allò establit en l'annex II.
  
L'aspirant haurà de superar, en el cas dels factors aptitudinals, quatre dels sis factors a mesurar, havent de superar en tots els casos el factor d'agilitat mental.
  
3. Prova d'aptitud física, consistent en:
  
- Escalada de corda amb presa de peus: homes, 4 metres; dones, 3 metres.
  
- Salt de longitud amb carrera: homes 4 metres; dones 3,80 metres.
  
- Salt d'altura: homes 1.10 metres; dones 1 metre.
  
- Carrera de velocitat en 60 metres: homes 10 segons; dones 12 segons.
  
- Carrera de resistència en 1.000 metres: homes 4 minuts; dones 4 minuts i 10 segons.
  
Els aspirants hauran de superar quatre proves per a ser declarats aptes. Es concedeixen tres intents per a la superació d'aquestes.
  
ANNEX II
  
Descripció dels factors a mesurar en el procés de selecció:
  
Aptituds mentals:
  
- Raonament verbal 4
  
- Raonament abstracte 3,5
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 3,5
  
- Memòria visual 4
  
Característiques del test actitudinal:
  
Per a l'avaluació de les proves actitudinals, son factors preferents a tenir en compte, d'acord amb l'ordre d'importància que a continuació s'assenyala, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional
  
9. Qualssevol altres d'anàloga significació als adés esmentats.
  
A més, haurà de realitzar-se una anàlisi global de l'estructura de la personalitat i en cas de no ajustar-se al perfil establit, si el tècnic i el tribunal ho consideren oportú abans de l'eliminació de l'opositor, aquestes proves hauran de contrarestar-se per mitjà d'una entrevista.
  
ANNEX III
  
Grup I. Dret polític i administratiu
  
Tema 1. Organització política de l'estat espanyol. Classe i forma de l'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el govern i les Corts Generals.
  
Tema 2. La constitució espanyola: el sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals: les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana: La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup II. Règim local i policia
  
Tema 8. El municipi, òrgans unipersonals de govern: l'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern: l'ajuntament en ple. La comissió de govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadans, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica de Forces i Cossos de Seguretat: principis bàsics d'actuacions. Disposicions estatutàries comuns. Règim disciplinari.
  
Tema 14. Llei de la Generalitat Valenciana de Coordinació de Policies Locals del País Valencià: disposicions generals de la coordinació dels policies locals. De l'estructura i organització. De la selecció promoció i mobilitat. Dels drets i deures. L'institut Valencià de Seguretat Pública.
  
Grup III. Penal
  
Tema 15. El Codi Penal: concepte de delicte i falta. Graus d'execució del delicte. Accions i omissions. Dol i culpa. Autors i encobridors.
  
Tema 16. Classe de faltes: contra els interessos generals de les poblacions, contra les persones i contra la propietat.
  
Tema 17. Classes de delictes: contra les persones, contra la llibertat i l'honestedat i contra la propietat.
  
Tema 18. Obligacions i competències dels ajuntaments: les ordenances municipals. Els bans d'alcaldia.
  
Tema 19. Ordenances municipals, conceptes i classes. Infraccions. Potestat sancionadora, principals infraccions a bans i ordenances. Procediment sancionador.
  
Grup IV. Trànsit
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constituïsquen delicte. Procediment sancionador. Competències municipals.
  
Tema 21. Reglaments que puguen sorgir del desenvolupament de la Llei de Bases sobre Trànsit i Circulació de Vehicles de Motor i Seguretat Viària.
  
Tema 22. El trànsit viari: introducció, vies i vehicles i conductors. Les condicions tècniques de vehicles. Classes de transport.
  
Tema 23. El transport: servei públic de viatgers i servei públic de mercaderies o mixtes. El servei privat, mercaderies perilloses. Condicions tècniques de vehicle de transport i altres requisits principals.
  
Tema 24. Els accidents de trànsit. Concepte i consideracions prèvies. Causes. Classes i fases.
  
Grup V
  
Tema 25. El municipi de Callosa d'En Sarrià. Situació, límits, població. Partides i vies públiques. Coneixement sobre un pla mut.